CELEX: 41992X1223
Language: el
Date: 1992-12-12 00:00:00
Title: Απόφαση που ελήφθη με κοινή συμφωνία των αντιπροσώπων και κυβερνήσεων των κρατών μελών σχετικά με τον καθορισμό των εδρών των οργάνων και ορισμένων οργανισμών και υπηρεσιών των Ευρωπαϊκών Κοινοτήτων

Avis juridique important

|

41992X1223

Απόφαση που ελήφθη με κοινή συμφωνία των αντιπροσώπων και κυβερνήσεων των κρατών μελών σχετικά με τον καθορισμό των εδρών των οργάνων και ορισμένων οργανισμών και υπηρεσιών των Ευρωπαϊκών Κοινοτήτων  

Επίσημη Εφημερίδα αριθ. C 341 της 23/12/1992 σ. 0001 - 0004

ΑΠΟΦΑΣΗ ΠΟΥ ΕΛΗΦΘΗ ΜΕ ΚΟΙΝΗ ΣΥΜΦΩΝΙΑ ΤΩΝ ΑΝΤΙΠΡΟΣΩΠΩΝ ΤΩΝ  ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΧΕΤΙΚΑ ΜΕ ΤΟΝ ΚΑΘΟΡΙΣΜΟ ΤΩΝ ΕΔΡΩΝ ΤΩΝ ΟΡΓΑΝΩΝ ΚΑΙ ΟΡΙΣΜΕΝΩΝ  ΟΡΓΑΝΙΣΜΩΝ ΚΑΙ ΥΠΗΡΕΣΙΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ (92/C  341/01)ΟΙ ΑΝΤΙΠΡΟΣΩΠΟΙ ΤΩΝ  ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, Έχοντας υπόψη το άρθρο 216 της συνθήκης για την ίδρυση της Ευρωπαϊκής Οικονομικής Κοινότητας, το  άρθρο 77 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και το άρθρο 189  της συνθήκης για την ίδρυση της Ευρωπαϊκής Κοινότητας Ατομικής Ενεργείας, Υπενθυμίζοντας την απόφαση της 8ης Απριλίου 1965 και υπό την επιφύλαξη των εκεί περιεχομένων  διατάξεων που αφορούν την έδρα των οργάνων, των οργανισμών και υπηρεσιών που πρόκειται να  ιδρυθούν, ΑΠΟΦΑΣΙΖΟΥΝ: Άρθρο 1α)     Το Ευρωπαϊκό Κοινοβούλιο έχει την έδρα του στο Στρασβούργο όπου  λαμβάνουν χώρα οι δώδεκα μηνιαίες περίοδοι συνόδου της ολομελείας, συμπεριλαμβανομένης της συνόδου  για τον προϋπολογισμό. Οι περίοδοι των πρόσθετων συνόδων της ολομελείας πραγματοποιούνται στις  Βρυξέλλες. Οι επιτροπές του Ευρωπαϊκού Κοινοβουλίου εδρεύουν στις Βρυξέλλες. Η Γενική Γραμματεία  του Ευρωπαϊκού Κοινοβουλίου και οι υπηρεσίες της παραμένουν στο Λουξεμβούργο. β) Το Συμβούλιο έχει την έδρα του στις Βρυξέλλες. Κατά τους μήνες του Απριλίου, Ιουνίου και  Οκτωβρίου, το Συμβούλιο πραγματοποιεί τις συνόδους του στο Λουξεμβούργο. γ) Η Επιτροπή έχει την έδρα της στις Βρυξέλλες. Οι υπηρεσίες που αναφέρουν τα άρθρα 7,8 και 9 της  απόφασης της 8ης Απριλίου 1965 εγκαθίστανται στο Λουξεμβούργο. δ) Το Δικαστήριο των Ευρωπαϊκών Κοινοτήτων και το Πρωτοδικείο έχουν την έδρα τους στο  Λουξεμβούργο. ε) Η Οικονομική και Κοινωνική Επιτροπή έχει την έδρα της στις Βρυξέλλες. στ) Το Ελεγκτικό Συνέδριο έχει την έδρα του στο Λουξεμβούργο. ζ) Η Ευρωπαϊκή Τράπεζα Επενδύσεων έχει την έδρα της στο Λουξεμβούργο. Άρθρο 2Η έδρα άλλων  οργανισμών και υπηρεσιών που έχουν ιδρυθεί ή πρόκειται να ιδρυθούν θα αποφασισθεί κατόπιν κοινής  συμφωνίας από τους Αντιπροσώπους των κυβερνήσεων των κρατών μελών σε μία από τις προσεχείς συνόδους  του Ευρωπαϊκού Συμβουλίου, λαμβανομένων υπόψη των πλεονεκτημάτων που παρέχουν στα ενδιαφερόμενα  κράτη μέλη οι ανωτέρω διατάξεις, και δίνοντας προτεραιότητα στα κράτη μέλη στα οποία, προς το  παρόν, δεν υπάρχει έδρα οργάνου των Κοινοτήτων. Άρθρο 3Η παρούσα απόφαση αρχίζει να ισχύει από  σήμερα. Hecho en Edimburgo, el doce de diciembre de mil novecientos noventa y dos. Udfζrdiget i Edinburgh, den tolvte december nitten hundrede og tooghalvfems. Geschehen zu Edinburgh am zwφlften Dezember neunzehnhundertzweiundneunzig. Έγινε στο Εδιμβούργο, στις δώδεκα Δεκεμβρίου χίλια εννιακόσια ενενήντα δύο. Done at Edinburgh on the twelfth day of December in the year one thousand nine hundred and  ninety-two. Fait ΰ Ιdimbourg, le douze dιcembre mil neuf cent quatre-vingt-douze. Fatto a Edimburgo, addμ dodici dicembre millenovecentonovantadue. Gedaan te Edinburgh, de twaalfde december negentienhonderd tweeλnnegentig. Feito em Edimburgo, em doze de Dezembro de mil novecentos e noventa e dois.   Pour le gouvernement du royaume de BelgiqueVoor de Regering van het Koninkrijk Belgiλ>ΑΝΑΦΟΡΑ  ΣΕ ΦΗΛΜ>For regeringen for Kongeriget Danmark>ΑΝΑΦΟΡΑ ΣΕ ΦΗΛΜ>Fόr die Regierung der  Bundesrepublik Deutschland>ΑΝΑΦΟΡΑ ΣΕ ΦΗΛΜ>Για την κυβέρνηση της Ελληνικής Δημοκρατίας>ΑΝΑΦΟΡΑ  ΣΕ ΦΗΛΜ>Por el Gobierno del Reino de Espaρa>ΑΝΑΦΟΡΑ ΣΕ ΦΗΛΜ>Pour le gouvernement de la  Rιpublique franηaise>ΑΝΑΦΟΡΑ ΣΕ ΦΗΛΜ>  For the Government of IrelandThar ceann Rialtas na  hΙireann>ΑΝΑΦΟΡΑ ΣΕ ΦΗΛΜ>Per il governo della Repubblica italiana>ΑΝΑΦΟΡΑ ΣΕ ΦΗΛΜ>Pour le  gouvernement du grand-duchι de Luxembourg>ΑΝΑΦΟΡΑ ΣΕ ΦΗΛΜ>Voor de Regering van het Koninkrijk der  Nederlanden>ΑΝΑΦΟΡΑ ΣΕ ΦΗΛΜ>Pelo Governo da Repϊblica Portuguesa>ΑΝΑΦΟΡΑ ΣΕ ΦΗΛΜ>For the  Government of the United Kingdom of Great Britain and Northern Ireland>ΑΝΑΦΟΡΑ ΣΕ ΦΗΛΜ>   Δήλωση  στα πρακτικάΟι Αντιπρόσωποι των κυβερνήσεων των κρατών μελών δηλώνουν ότι, λαμβάνοντας υπόψη το  πρωτόκολλο σχετικά με την Οικονομική και Κοινωνική Επιτροπή και την Επιτροπή των Περιφερειών, που  επισυνάπτεται στη συνθήκη για την ίδρυση της Ευρωπαϊκής Κοινότητας, η Επιτροπή των Περιφερειών, ως  έχουσα κοινή οργανωτική δομή με την Οικονομική και Κοινωνική Επιτροπή, θα εδρεύει επίσης στις  Βρυξέλλες. Μονομερής δήλωση του ΛουξεμβούργουΤο Λουξεμβούργο δέχεται τη λύση αυτή με πνεύμα συνδιαλλαγής.  Εξυπακούεται ωστόσο ότι η αποδοχή του δεν θα πρέπει να ερμηνευθεί ως αποποίηση των διατάξεων και  δυνατοτήτων που περιέχονται στην απόφαση της 8ης Απριλίου 1965. Μονομερής δήλωση των Κάτω ΧωρώνΗ Κυβέρνηση των Κάτω Χωρών θεωρεί αυτονόητο ότι η απόφαση του 1965  δεν μπορεί δεδομένης της έκτοτε διεύρυνσης της Κοινότητας καθώς και της αύξησης του αριθμού των  οργάνων και οργανισμών της, να σταθεί εμπόδιο στην ισόρροπη και δίκαιη κατανομή των εδρών αυτών των  οργάνων και οργανισμών μεταξύ των κρατών μελών.